**Използването на Viber една година след избухването на пандемията показва двуцифрено увеличение на функции за групови разговори**

*Чатботовете са новата тенденция*

**София, 30 март, 2021 г**. - [Viber](https://www.viber.com/en/), едно от водещите приложения за безплатна и сигурна комуникация в света, отчита значително увеличение при използването на груповите си функции, година след избухването на пандемията от COVID-19. Глобалната тенденция показва **170% ръст в груповите съобщения** и с **30% повече преглеждания на общностите**. В България общото време, прекарано във Viber, отбелязва ръст с над **50%**. Тази статистика е повлияна и от двойното нарастване на активните общности в страната.

В България се наблюдава сериозен ръст в употребата на всички групови функции за разговори:

* Изпратените групови съобщения бележат ръст с **50%** на годишна база
* Общият брой преглеждания на общности нараства повече от два пъти
* Новите видео групови разговори се увеличават с приблизително **55%** на месечна база

Предизвикани от пандемията, много компании прибягват към чатботовете, за да предложат персонализирана, актуална и бърза комуникация на своите потребители. Само в България използването на чатботове във Viber през годината се **удвоява.**

*„Пандемията промени живота ни. Това повлия на начина, по който общуваме със семейството, приятелите и колегите си. Оказа въздействие и на това как се отнасяме към услугите, които използваме и как организираме ежедневните си задачи. Провокира създаването на много иновативни концепции, които доведоха до бум на технологиите в различни аспекти на живота ни. Като водещо приложение за комуникация в България, мисията на Viber е да бъде безплатна, сигурна и удобна среда за нашите милиони потребители. Да внесе по-автентично съдържание и да изгради платформа, в която управлението на различни услуги е само на няколко клика разстояние”*, казва Атанас Райков - старши директор на Rakuten Viber за Европа, Близкия изток и Северна Африка.

**За Rakuten Viber:**

В Rakuten Viber свързваме хората, без значение кои са и откъде са. Нашите потребители по света имат достъп до разнообразие от функционалности като индивидуални съобщения, видео обаждания, групови чатове, актуализации и дискусии с техните любими марки и известни личности. Ние предоставяме на нашите потребители сигурна и свободна среда, където да споделят емоциите си.

Rakuten Viber е част от семейството на Rakuten Group, световен лидер в електронната търговия и финансовите услуги. Rakuten Viber е официален канал за комуникация на FC Barcelona, както и официален партньор на Golden State Warriors за изпращане на съобщения и разговори.

Присъединете се към Viber и се насладете на най-доброто комуникационно изживяване в света.